Document ID: 32012R0780

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 780/2012 ΤΗΣ ΕΠΙΤΡΟΠΉΣ
της 28ης Αυγούστου 2012
σχετικά με τη θέσπιση των συντελεστών κατανομής για τα έτη 2012 έως 2017 για την ενωσιακή συνδρομή στις ενισχύσεις που αναφέρονται στο άρθρο 103α του κανονισμού (ΕΚ) αριθ. 1234/2007 του Συμβουλίου για τις ομάδες παραγωγών στον τομέα των οπωροκηπευτικών όσον αφορά τα σχέδια αναγνώρισης που έχουν κοινοποιηθεί έως την 1η Ιουλίου 2012
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 47 παράγραφος 4,
Εκτιμώντας τα ακόλουθα:
(1)
Ο εκτελεστικός κανονισμός (ΕΕ) αριθ. 543/2011 προβλέπει ανώτατο όριο για τις δαπάνες που χρηματοδοτούνται από το Ευρωπαϊκό Γεωργικό Ταμείο Εγγυήσεων («η ενωσιακή συνδρομή») σε σχέση με την ενίσχυση που αναφέρεται στο άρθρο 103α παράγραφος 1 του κανονισμού (ΕΚ) αριθ. 1234/2007 και θεσπίζει σύστημα κοινοποίησης, στο πλαίσιο του οποίου τα κράτη μέλη ενημερώνουν την Επιτροπή σχετικά με τις δημοσιονομικές επιπτώσεις των σχεδίων αναγνώρισης που έχουν γίνει προσωρινά αποδεκτά.
(2)
Σύμφωνα με το άρθρο 47 παράγραφος 4 δεύτερο εδάφιο του εκτελεστικού κανονισμού (ΕΕ) αριθ. 543/2011, η Επιτροπή οφείλει να καθορίζει συντελεστές κατανομής με βάση τις κοινοποιήσεις από τα κράτη μέλη σύμφωνα με το άρθρο 38 παράγραφος 4 του εν λόγω εκτελεστικού κανονισμού και να καθορίζει τη συνολική διαθέσιμη ενωσιακή συνδρομή ανά κράτος μέλος και ανά έτος.
(3)
Όπως προκύπτει από τις πληροφορίες που κοινοποιήθηκαν από τα κράτη μέλη έως την 1η Ιουλίου 2012 σύμφωνα με το άρθρο 38 παράγραφος 4 του εκτελεστικού κανονισμού (ΕΕ) αριθ. 543/2011 για τα έτη 2012 και 2013, το συνολικό ποσό της ενωσιακής συνδρομής για το οποίο υποβλήθηκαν αιτήσεις έχει υπερβεί το ανώτατο ποσό που προβλέπεται στο άρθρο 47 παράγραφος 4 πρώτο εδάφιο του εν λόγω εκτελεστικού κανονισμού, ενώ για τα έτη 2014 έως 2017 το συνολικό ποσό για το οποίο έχουν υποβληθεί αιτήσεις δεν έχει φτάσει αυτό το μέγιστο ποσό. Συνεπώς, πρέπει να καθοριστεί συντελεστής κατανομής κατώτερος από 100 % για τα έτη 2012 και 2013 και συντελεστής κατανομής 100 % για τα έτη 2014 έως 2017.
(4)
Προκειμένου να διασφαλιστεί η αποτελεσματική διαχείριση του μέτρου, ο παρών κανονισμός πρέπει να αρχίσει να ισχύει την ημέρα της δημοσίευσής του,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με βάση τις κοινοποιήσεις που έγιναν από τα κράτη μέλη έως την 1η Ιουλίου 2012 σύμφωνα με το άρθρο 38 παράγραφος 4 του εκτελεστικού κανονισμού (ΕΕ) αριθ. 543/2011, οι συντελεστές κατανομής και η συνολική διαθέσιμη ενωσιακή συνδρομή που προκύπτει ανά κράτος μέλος για τα έτη 2012 έως το 2017 καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Αυγούστου 2012.

Labels: 18
15
6